
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,       

ŞTIINŢĂ, TINERET ŞI SPORT 

Bucureşti, 18 aprilie 2007

Nr.29/137
RAPORT

asupra propunerii legislative pentru modificarea şi completarea 

Legii nr.84 (r2)/ 24/07/1995, Legea învăţământului,  Republicată în 
Monitorul Oficial, Partea I, nr. 606 din 10/12/1999
(Pl.x. 190/2007)


1. În conformitate cu prevederile art. 95 din Regulamentul Camerei Deputaţilor, republicat, cu adresa Pl-x 117/26 martie 2007, Comisia pentru învăţământ, ştiinţă, tineret şi sport a primit spre dezbatere, în fond,  propunerea legislativă pentru modificarea şi completarea Legii nr.84 (r2)/ 24/07/1995, Legea învăţământului,  Republicată în Monitorul Oficial, Partea I, nr. 606 din 10/12/1999(Pl.x. 190/2007)

La întocmirea raportului, Comisia a avut în vedere avizul Comisiei juridice de disciplină şi imunităţi, avizul Consiliului Legislativ precum şi Punctul de vedere al Guvernului.

Propunerea legislativă are ca obiect de reglementare modificarea şi completarea Legii învăţământului nr. 84/1995, republicată, pentru armonizarea Legii învăţământului cu legislaţia europeană. 

2. În raport de obiectul şi conţinutul său, proiectul de lege face parte din categoria legilor organice, potrivit prevederilor art. 73 din Constituţia României, republicată.
3. La lucrările Comisiei au fost prezenţi un număr de 18 deputaţi, din totalul de 26 membri ai Comisiei.

4. Potrivit prevederilor art. 75 alin. (1) din Constituţia României, republicată şi ale art. 92 alin. (8) din Regulamentul Camerei Deputaţilor, republicat, Camera Deputaţilor este prima cameră sesizată.

5. În urma dezbaterii, în şedinţa din 18 aprilie 2007, Comisia propune Plenului respingerea propunerii legislative cu 13 voturi pentru, 4 împotrivă şi 1 abţinere, din următoarele motive:

a. Proiectul de lege solicită eliminarea din textul Legii învăţământului a unor drepturi câştigate iar, unele dintre prevederile acestui proiect de lege sunt contrare Constituţiei revizuite.

SECRETAR, 
           Lia OLguţa Vasilescu









Radan Mihai

Consilier,

